open-index/open-wikipedia-markdown huggingface dataset:
Disa harveyana

***Disa harveyana*** is 'n meerjarige plant en geofiet wat tot die genus *Disa* behoort en is deel van die fynbos. Die plant is endemies aan die Wes-Kaap.

Daar is twee subspesies:
* *Disa harveyana subsp. harveyana*
* *Disa harveyana subsp. longicalcarata* S.D.Johnson & H.P.Linder

## Galery 

Disa harveiana subsp. harveiana Woodhead Dam (4).jpg
Disa harveiana subsp. harveiana Woodhead Dam (2).jpg

## Bronne 
* REDLIST Sanbi
* Plants of the World Online
Disa hircicornis

***Disa hircicornis*** is 'n meerjarige plant en geofiet wat tot die genus *Disa* behoort. In Suid-Afrika kom die spesie in KwaZulu-Natal, Limpopo en Mpumalanga voor. In Afrika kom die plant in Angola, Burundi, Demokratiese Republiek die Kongo, Ethiopië, Kameroen, Kenia, Malawi, Mosambiek, Niger, Nigerië, Rwanda, Soedan, Tanzanië, Uganda, Zambië en Zimbabwe voor.

## Bronne 
* REDLIST Sanbi
* Plants of the World Online
Disa introrsa

***Disa introrsa*** is 'n meerjarige plant en geofiet wat tot die genus *Disa* behoort en is deel van die fynbos. Die plant is endemies aan die Wes-Kaap. Die plant kom op die suidelike helling van die Skurweberg in die Koue Bokkeveld voor, op hoogtes van 1 000 - 1 190 m. Die plant het 'n voorkomsgebied van slegs 10&nbsp;km2 en daar is twee sub populasies, 5&nbsp;km van mekaar af. Die een bestaan het minder as 10 plante, die ander 20 tot 30. Die plant blom net na 'n brand en is moontlik een van die redes hoekom dit so min gesien word. Beide word bedreig deur gewasverbouing en damkonstruksie.

## Bronne 
* REDLIST Sanbi
* Plants of the World Online
Disa karooica

***Disa karooica*** is 'n meerjarige plant en geofiet wat tot die genus *Disa* behoort en is deel van die fynbos en renosterveld. Die plant is endemies aan die Noord-Kaap en word gevind in Namakwaland en op die Roggeveld-plato. Daar is ook geïsoleerde populasies by Springbok, Kamiesberg en Sutherland. Die spesie word beskou as seldsaam en word bedreig deur oorbeweiding en gewasverbouing in die Kamiesberg omgewing.

## Bronne 
* REDLIST Sanbi
* Plants of the World Online
USS Seawolf (SSN-21)

'*USS *Seawolf* (SSN-21)*', is 'n kernaangedrewe duikboot vir vinnige aanval en die leierskip van sy klas. Dit is die vierde duikboot van die Amerikaanse Vloot wat vernoem is na die seewolf, 'n alleenlopervis vis met sterk, prominente tande wat dit 'n woeste voorkoms gee.

## Konstruksie 
Die kontrak om *Seawolf* te bou, is op 9 Januarie 1989 aan General Dynamics se Electric Boat-afdeling toegeken, met sy kiel wat op 25 Oktober 1989 gelê is. Hy is op 24 Junie 1995 te water gelaat, en het kommissie op 19 Julie 1997 ontvang. Die periode van 7 jaar 9 maande vanaf kiellegging tot inbedryfstelling is die langste vir 'n duikboot in die Amerikaanse vloot.

*Seawolf* het 140 bemanningslede en ondersteuningspersoneel wat aan die duikboot toegewys of verbonde is. 

## Verwysings
Disa klugei

***Disa klugei*** is 'n meerjarige plant en geofiet wat tot die genus *Disa* behoort en is deel van die grasveld. Die plant is endemies aan Mpumalanga en kom voor op die Drakensberg-eskarp by Lydenburg. Hier is daar vier sub populasies. Die plant het reeds 30% van sy habitat afgestaan aan die aanplant van plantasies en woord ook bedreig deur indringerplante en mynbou aktiwiteite.

## Bronne 
* REDLIST Sanbi
* Plants of the World Online
Disa linderiana

***Disa linderiana*** is 'n meerjarige plant en geofiet wat tot die genus *Disa* behoort en is deel van die fynbos. Die plant is endemies aan die Wes-Kaap en kom op die bergpieke in die Sederberg, Riviersonderendberge en die Groot Swartberge voor. Daar is net drie subpopulasies. Die plant benodig nie brande om te blom nie en word as seldsaam beskou.

## Bronne 
* REDLIST Sanbi
* Plants of the World Online
Disa lineata

***Disa lineata*** is 'n meerjarige plant en geofiet wat tot die genus *Disa* behoort en is deel van die fynbos. Die plant is endemies aan die Wes-Kaap en kom van die Sederberg tot die Kleinrivierberge voor, waar dit op die hellings groei. Die plant word as seldsaam beskou. Die spesie groei nie in direkte afloop water nie.

## Bronne 
* REDLIST Sanbi
* Plants of the World Online
Boodskapper-RNS-entstof

duimnael|'n Illustrasie van die mRNA-entstof se meganisme van aksie
**Boodskapper-RNS-entstowwe** of **mRNA-entstowwe** (vanaf die Engelse woord "**m**essenger") is 'n soort entstof wat die liggaam teen sekere virusse kan beskerm. Soos alle entstowwe verhoog mRNA-entstowwe die liggaam se immuniteit, sodat die pasiënt beskerm word teen aansteeklike siektes.

## Hoe mRNA-entstowwe werk 
Byna alle selle maak gebruik van hul eie mRNA. Hulle gebruik dit om proteïene te maak. Elke mRNA is soos 'n bloudruk of resep vir 'n soort proteïen.

Die meeste entstowwe werk deur iets uit 'n skadelike kiem te neem en in die liggaam van die pasiënt te plaas sonder enige dele van die kiem wat skade veroorsaak. Dan leer die pasiënt se eie selle om die kiem te identifiseer met behulp van sy ander dele. As 'n lewende kiem later die liggaam ooit aanval, bestry die pasiënt se selle dit sonder om eers te leer wat dit is. Sommige entstowwe doen dit deur 'n dooie of verswakte kiem in die liggaam van die pasiënt te plaas. Ander entstowwe doen dit deur die proteïene wat die kiem maak in die liggaam te plaas, maar nie enige kieme self nie. mRNA-entstowwe werk deur mRNA binne in die liggaam te plaas in plaas van proteïene. Die liggaam gebruik dan die mRNA om self proteïene te maak.

mRNA-entstowwe kan met 'n naald onder die vel of in 'n spier ingespuit word. Sommige mRNA-entstowwe kan deur die neus van 'n pasiënt ingeasem word. Teenkanker mRNA-entstowwe kan in die kankergewas ingespuit word.

## Veiligheid 
Wetenskaplikes beweer dat mRNA-entstowwe veiliger is as ander entstowwe, omdat dit maklik is om slegs die mRNA te maak wat die proteïene van die kiem maak en om die deel van die mRNA wat die skadelike dele van die kiem maak, weg te laat. Op hierdie manier maak die mRNA nie volledige kieme in die liggaam nie. Sommige proteïene kan skadelik vir die liggaam wees, maar nie mRNA self nie. 

## Uitvinding 
Die eerste mRNA-entstof is omstreeks in 1990 by muise gebruik, maar dit het lank geduur voordat 'n groot aantal wetenskaplikes begin werk het om mRNA-entstowwe te maak. 

Die eerste mRNA-entstowwe wat op mense gebruik is, is gemaak om mense teen kanker te beskerm in die laat 1990's. Dokters het uitgevind watter proteïene slegs tumorselle vervaardig en mRNA vir daardie proteïene gebruik as 'n entstof, sodat die immuunstelsel van die pasiënt sommige van die tumorselle sou doodmaak. 

## Verwysings
Disa longicornu

Die **bloumoederkappie** (*Disa longicornu*) is 'n meerjarige plant en geofiet wat tot die genus *Disa* behoort en deel is van die fynbos. Die plant is endemies aan die Wes-Kaap en kom op Tafelberg en die Hottentots-Hollandberge voor. Daar is ses subpopulasies, hulle is naby staproetes geleë.

Die blomme se getalle is besig om te daal omrede dit oormatig gepluk word deur formele blomverkopers asook die informele sektor.

## Galery 

Disa longicornu00.jpg
Disa longicornu01.jpg
Disa longicornu02.jpg
Drip Disa Disa longicornu.jpg

## Bronne 
* REDLIST Sanbi
* Plants of the World Online
Disa longifolia

***Disa longifolia*** is 'n meerjarige plant en geofiet wat tot die genus *Disa* behoort en is deel van die fynbos. Die plant is endemies aan die Wes-Kaap en kom vanaf Piketberg tot by die Hexrivierberge en Caledon voor. Daar is tans vyf subpopulasies en die spesie het habitat afgestaan aan gewasverbouing en damkonstruksie. Die plant word tans bedreig deur indringerplante en verdere damkonstruksie.

## Bronne 
* REDLIST Sanbi
* Plants of the World Online
Disa longilabris

***Disa longilabris*** is 'n meerjarige plant en geofiet wat tot die genus *Disa* behoort. Die plant is inheems aan Malawi en Tanzanië. 

## Bron 
* Plants of the World Online
Dekaan (chemie)

:Nota:***Dekaan** ( "Dean") is ook die benaming van die akademiese hoof van enige universiteitsfakulteit.*
**Dekaan** in chemie is 'n koolwaterstof met die chemiese formule , dws. 'n alkaan. Alhoewel 75 struktuurisomere moontlik is vir dekaan, verwys die term gewoonlik na die normaal-dekaan ("*n*-dekaan"), met die formule CH(CH)CH. Alle isomere vertoon egter soortgelyke eienskappe (vlambare vloeistowwe) en daar word min aandag aan die samestelling van mengsels gegee. Dekaan is 'n bestanddeel van petrol en keroseen. Soos ander alkane, is dit 'n nie-polêre oplosmiddel, los nie op in water nie en is dit maklik brandbaar. Alhoewel dit 'n bestanddeel van brandstowwe is, is dit as 'n chemiese grondstof van min belang, in teenstelling met 'n handjievol ander alkane.

## Reaksies 
Dekaan ondergaan verbranding, net soos ander alkane. In die teenwoordigheid van voldoende suurstof brand dit om water en koolstofdioksied te vorm.
::2  + 31  → 20  + 22 

Met onvoldoende suurstof word koolstofmonoksied ook gevorm.

## Sien ook 
*lys van oplosmiddels

## Verwysings
Disa marlothii

***Disa marlothii*** is 'n meerjarige plant en geofiet wat tot die genus *Disa* behoort en is deel van die fynbos. Die plant is endemies aan die Oos-Kaap en die Wes-Kaap. Dit kom op die Hexriviervallei, Koue Bokkeveld, sentraal Sederberg en Tsitsikammaberge voor. Dit groei op hoogtes van 600 - 1 300 m langs strome tussen die rotse. Daar is ses sub populasies wat ver uitmekaar is en elkeen bestaan uit minder as 20 plante. Die spesie het geen bedreigings nie maar word beskou as seldsaam.

## Bronne 
* REDLIST Sanbi
* Plants of the World Online
Disa macrostachya

***Disa macrostachya*** is 'n meerjarige plant en geofiet wat tot die genus *Disa* behoort en is deel van die fynbos. Die spesie is endemies aan die Noord-Kaap en kom in die Namakwaland op die Kamiesberg op die noordelike hellings voor. Die plant het 'n voorkomsgebied van 11 km2. Daar is drie subpopulasies waarvan twee uit ongeveer 50 plante bestaan en die derde uit 100 plante. Die plant word bedreig deur oorbeweiding en vertrapping. 

## Bronne 
* REDLIST Sanbi
* Plants of the World Online
Lepisiota capensis

***Lepisiota capensis***, algemeen bekend as die **klein swart suikermier**, is 'n Ou Wêreldse mier in die subfamilie Formicinae. Dit word aangetref in lande van die Afrotropiese, Madagaskar-, Oosterse en Palearktiese gebied, onder meer in Suid-Afrika.

## Subspesies
#*Lepisiota capensis acholli* Weber, 1943 – Soedan
#*Lepisiota capensis anceps* Forel, 1916 – Demokratiese Republiek die Kongo (DRK), Kenia
#*Lepisiota capensis guineensis* Mayr, 1902 – Ghana, Ivoorkus, Kenia
#*Lepisiota capensis issore* Weber, 1943 – Soedan
#*Lepisiota capensis junodi* Forel, 1916 – Suid-Afrika
#*Lepisiota capensis laevis* Santschi, 1913 – Senegal
#*Lepisiota capensis lunaris* Emery, 1893 – Sri Lanka
#*Lepisiota capensis minuta* Forel, 1916 – Suid-Afrika
#*Lepisiota capensis simplex* Forel, 1892 – Kenia, Lesotho, Saoedi-Arabië, Somalië, Zimbabwe, Bangladesj, Indië
#*Lepisiota capensis simplicoides* Forel, 1907 – Suid-Afrika
#*Lepisiota capensis specularis* Santschi, 1935 – DRK
#*Lepisiota capensis subopaciceps* Santschi, 1937 – Angola
#*Lepisiota capensis thoth* Weber, 1943 – Soedan

## Verwysings
* https://www.itis.gov/servlet/SingleRpt/SingleRpt?search_topic=TSN&search_value=577087
* http://animaldiversity.org/accounts/Lepisiota_capensis/classification/#Lepisiota_capensis

## Skakels
*
* by *antwiki.org*
2041

Die **jaar 2041** sal 'n skrikkeljaar wees wat volgens die Gregoriaanse kalender op 'n Sondag sal begin. Dis sal die 40ste jaar van die 21ste eeu n.C. wees. In teenstelling met gewone jare sal die jaar 366 dae en 'n 29 Februarie hê
Disa newdigateae

***Disa newdigateae*** is 'n meerjarige plant en geofiet wat tot die genus *Disa* behoort en is deel van die fynbos. Die plant is endemies aan die Wes-Kaap en kom by die The Crags voor. Daar is net een subpopulasie, ses plante is vanaf 1895 tot 1931 hier versamel. Sedertdien is die plant nog nie weer gesien nie en daar word vermoed dat die aanplant van plantasies, ontwikkeling of indringerplante verantwoordelik is vir die verdwyning van die plant. Dit word as moontlik uitgesterf beskou.

## Bronne 
* REDLIST Sanbi
* Plants of the World Online
SAS Manthatisi

'*SAS *Manthatisi* (S101)*' is 'n Heldin-klas duikboot wat tans in diens van die Suid-Afrikaanse Vloot is. SAS *Manthatisi* is vernoem na die vrouekrygshoof van die Batlokwa-stam. Die uitvoerende burgemeester van Naledi Plaaslike Munisipaliteit en beskermdame van die S101, dr. Ruth Segomotso Mompati, het die naam van die duikboot in 2006 tydens 'n seremonie in Simonstad bekend gemaak.

## Agtergrond 
Suid-Afrika het in Julie 2000 'n kontrak vir drie Tipe 209/1400 duikbote op Howaldtswerke-Deutsche Werft (HDW) en Thyssen Nordseewerke geplaas. Die Tipe 209/1400 duikbote vervang die Frans-geboude Daphné-klas duikbote, SAS Spear, SAS Assegaai en SAS Umkhonto wat in 2003 uit diens gestel is. Die *Heldin*-klas word soms beskou as die eerste "ware" duikbote van Suid-Afrika, aangesien dit meer geskik is om onder die water te wees as die vorige *Daphné-*modelle.

SAS *Manthatisi* het op 8 April 2006 in Simonstad aangekom, vergesel van die *Valor*-klas fregat SAS *Amatola* (F145).

## Operasionele geskiedenis 
Oefening Amazolo, die eerste multivloot-oefening wat skepe van die Noord-Atlantiese Verdragsorganisasie (NAVO) en die Suid-Afrikaanse Vloot betrek het, het in September 2007 plaasgevind. Die SAS *Manthatisi* het daarin geslaag om 'n anti-duikbootskerm van sewe skepe binne te dring, waaronder die twee Suid-Afrikaanse *Valor*-klas fregatte SAS *Amatola* (F145) en SAS *Isandlwana* (F146) en die USS *Normandy*. Nadat die teiken 'gesink' is deur die oppervlakskerm te beskerm, het die duikboot oorlogskepe op die oppervlak geteiken en elkeen van hulle ook 'gesink'.

SAS *Manthatisi* is in 2007 uit diens onttrek en in reserwe geplaas as deel van die SA Vloot se plan om slegs twee van sy drie duikbote in diens te hou. Hy is in 2010 opgeknap en het weer in diens getree in Oktober 2014.

Op 20 September 2023 was SAS *Manthatisi* in 'n noodlottige insident betrokke op pad na Tafelbaai vanaf Simonstad vir die Suid-Afrikaanse Vlootfees. Al sewe bemanningslede wat deur 'n fratsgolf oorboord gespoel is, is deur die NSRI naby Slangkop-vuurtoring opgespoor met 3 sterftes.

## Verwysings
Disa ovalifolia

***Disa ovalifolia*** is 'n meerjarige plant en geofiet wat tot die genus *Disa* behoort en is deel van die fynbos. Die plant is endemies aan die Wes-Kaap en kom van Montagu tot by Clanwilliam en Darling voor, op diep, sanderige grond op hoogtes van 400 - 1 300 m. Die spesie het 10% van sy habitat afgestaan in die noorde aan die produksie van rooibostee verbouing.

## Bronne 
* REDLIST Sanbi
* Plants of the World Online
Disa pulchella

***Disa pulchella*** is 'n meerjarige plant en geofiet wat tot die genus *Disa* behoort. Die plant is inheems aan Ethiopië en Jemen. 

## Bron 
* Plants of the World Online
Disa procera

***Disa procera*** is 'n meerjarige plant en geofiet wat tot die genus *Disa* behoort en deel is van die fynbos. Die plant is endemies aan die Wes-Kaap en kom by Sedgefield voor. Hier het die plant 'n voorkomsgebied van kleiner as 5 km2 waar daar twee subpopulasies, van ongeveer 100 plante elk, is. Die spesie se getalle neem af weens 'n gebrek aan brande en indringerplante.

## Bronne 
* REDLIST Sanbi
* Plants of the World Online
Disa racemosa

Die **vleidisa** (*Disa racemosa*) is 'n meerjarige plant en geofiet wat tot die genus *Disa* behoort en deel is van die fynbos. Die plant is endemies aan die Oos- en die Wes-Kaap. Die spesie word tot 1 m hoog en blom in November en Desember, gewoonlik net nadat dit gebrand het.

## Bronne 
* REDLIST Sanbi
* Plants of the World Online
* John Manning. 2018. Field Guide to Fynbos, Struik Nature, 2018
Disa remota

***Disa remota*** is 'n meerjarige plant en geofiet wat tot die genus *Disa* behoort en deel is van die fynbos. Die plant is endemies aan die Wes-Kaap en kom op Fonteintjiesberg tussen Worcester en Ceres voor waar daar net een populasie is. Die spesie blom net na dit gebrand het en kan dus maklik misgekyk word tydens opnames. Die plant word as seldsaam beskou.

## Bronne 
* REDLIST Sanbi
* Plants of the World Online
Toepolef Tu-154

duimnael|Tupolev Tu-154 B-1 van Palair Macedonian op die lughawe van Zürich in 1992
Die **Toepolef Tu-154** (; NAVO verslagnaam: **"Careless"**) is 'n driemotorige mediumafstand-smalromp-passasiersvliegtuig wat in die 1960's ontwerp en deur Toepolef vervaardig is. Dit was vir 'n paar dekades 'n werkesel van die Sowjet- en later Russiese lugdienste, en het die helfte van al Aeroflot en sy filiale se passasiers vervoer, (137,5 miljoen per jaar of 243,8 miljard passasiers km in 1990). Dit bly die standaardvliegtuig op binnelandse roetes in Rusland en die voormalige Sowjetstate tot die middel 2000's. Dit is na 17 nie-Russiese lugdienste uitgevoer, en is as 'n vervoermiddel vir staatshoofde deur die lugmagte van verskeie lande gebruik.

Die vliegtuig het 'n kruisspoed van 850 km/h en 'n reikafstand van 5&nbsp;280 km. Dit is in staat om vanaf ongeplaveide en gruisvliegvelde met slegs basiese fasiliteite te funksioneer, en is wyd gebruik in die uiterste Arktiese toestande in die noordelike/oostelike streke van Rusland waar ander vliegtuie nie in staat was om te werk nie. Oorspronklik ontwerp vir 'n lewensduur van 45&nbsp;000 uur (18&nbsp;000 siklusse), maar 80&nbsp;000 uur met opgraderings, sou dit na verwagting tot 2016 kon voortgaan, hoewel geraasregulasies vlugte na Wes-Europa en ander streke beperk het.

## Verwysings
Disa pygmaea

***Disa pygmaea*** is 'n meerjarige plant en geofiet wat tot die genus *Disa* behoort en deel is van die fynbos. Die plant is endemies aan die Wes-Kaap en kom vanaf die Kaapse Skiereiland tot by Elim en Pilaarkop voor. Die spesie se getalle het gedaal maar het nou gestabiliseer. Daar is sewe subpopulasies waarvan sommige in bergagtige bewaar gebiede is. Die plant word as seldsaam beskou.

## Bronne 
* REDLIST Sanbi
* Plants of the World Online
Worms

**Worms** is van die oudste stede in Duitsland aan die Ryn in Rynland-Palts. Die stad is bekend vir sy domkerk wat saam met die domkerke in Mainz en Speyer een van die drie Romaanse keiserdomkerke is.

duimnael|links|Domkerk van Worms
Vanaf 27 Januarie tot 26 Mei 1521 het die keiser van die Heilige Romeinse Ryk, Karel V, die Ryksdag van Worms byeengeroep. Tydens dié geleentheid het Karel V die Duitse hervormer Martin Luther gevra om sy kritiek teenoor die Rooms-Katolieke Kerk en die pous te herroep, maar nadat Luther geweier het, het die keiser met die Edik van Worms hom voëlvry verklaar. Vervolgens is die hervormer deur sy vriende op die Wartburg naby Eisenach versteek, waar hy die Bybel sou vertaal.

Worms was een van die Asjkenasiese Jode se hoofsentra in die Middeleeuse Heilige Romeinse Ryk. In 2021 is die drie SchUM-stede Mainz, Speyer en Worms (afgelei van die hoofletters van die Hebreeuse name van die drie stede *Sjin* (*Sj*, ש) vir *Sjpira* (שפירא, Speyer), *Waw* (*U* ו) vir *Warmaisa* (Worms) en *Mem* (*M* מ) vir *Magenza* (Mainz) deur Unesco as wêrelderfenisgebiede gelys.

## Verwysings 
## Eksterne skakels 
*  
*  Amptelike webwerf
*
Disa sabulosa

***Disa sabulosa*** is 'n meerjarige plant en geofiet wat tot die genus *Disa* behoort en deel is van die fynbos. Die plant is endemies aan die Wes-Kaap en kom tans vanaf Pringlebaai tot by Bettiesbaai voor. Die spesie het voorgekom op die Kaapse Skiereiland maar is 45 jaar laas daar gesien en word beskou as uitgestorwe daar. Dit het 'n voorkomsgebied van slegs 6 km2 en die totale populasie word beraam as minder as 1 000 plante. Die plant word tans bedreig deur indringerplante en verdere ontwikkeling aan die kus. Die plant blom na veldbrande.

## Bronne 
* REDLIST Sanbi
* Plants of the World Online
Disa physodes

***Disa physodes*** is 'n meerjarige plant en geofiet wat tot die genus *Disa* behoort en is deel van die fynbos en renosterveld. Die plant is endemies aan die Wes-Kaap en het altyd van Piketberg tot by die Kaapse Skiereiland voorgekom, maar is tans beperk tot die gebied tussen Wellington en Ceres. Die spesie het 90% van sy habitat afgestaan aan gewasverbouing en voorstedelike ontwikkeling. Die totale populasie is kleiner as 100 plante. Een van die bedreigings is die afwesigheid van brande, die plant benodig periodieke brande om te blom.

## Bronne 
* REDLIST Sanbi
* Plants of the World Online
Disa saxicola

***Disa saxicola*** is 'n meerjarige plant en geofiet wat tot die genus *Disa* behoort. Die plant is inheems aan Eswatini, KwaZulu-Natal, Limpopo, Malawi, Mosambiek, Mpumalanga, Tanzanië, Zambië en Zimbabwe.

## Bronne 
* REDLIST Sanbi
* Plants of the World Online
Disa schizodioides

***Disa schizodioides*** is 'n meerjarige plant en geofiet wat tot die genus *Disa* behoort en deel is van die fynbos. Die plant is endemies aan die Wes-Kaap en kom in die Langeberg, Touwsberg, Rooiberg, Groot Swartberg, Outenikwaberge en Kougaberge voor. Dit verkies klam, rotsskeure op hoogtes van 1000-2000 m. Daar is sewe subpopulasies en die spesie het geen bedreigings nie. Die plant word as seldsaam beskou.

## Bronne 
* REDLIST Sanbi
* Plants of the World Online
Milica Mandić

duimnael|regs
**Milica Mandić** (Serwies: Милица Мандић; 6 Desember 1991) is Serwiese taekwondo vegter. Sy het 'n goue medalje op Olimpiese Somerspele 2012 ek 2020. Sy is ook 'n wêreldkampioen 2017.

## Verwysings 
## Eksterne skakels 
* TaekwondoData
Disa schlechteriana

***Disa schlechteriana*** is 'n meerjarige plant en geofiet wat tot die genus *Disa* behoort en is deel van die fynbos. Die plant is endemies aan die Wes-Kaap en kom in die Langeberg en Outenikwaberge tussen Riversdal en George op die noordelike hellings voor. Die plant het 'n voorkomsgebied van 312 km2 en daar is vier tot ses sub populasies. Die plant word bedreig deur indringerplante en onbeheerde, nadelige pluk van die Protea-spesies.

## Bronne 
* REDLIST Sanbi
* Plants of the World Online
2021 Hongaarse Grand Prix

regs|140px

Die **2021 Formule Een Hongaarse Grand Prix** (Hongaars: *Formula 1 Rolex Magyar Nagydij 2021*) is op 1 Augustus 2021 op die Hungaroring in Budapest, Hongarye beslis.

Dit is sedert 1986 die vyf-en-veertigste uitgawe van die Hongaarse Grand Prix in die wêreldkampioenskap van Formule 1, en die elfde rondte van die kampioenskap in 2021.

## Bande beskikbaar gestel 
## Vrye oefening
## Kwalifisering 
***** Mick Schumacher kon geen tyd aanteken in K1 weens 'n ongeluk tydens die derde vrye oefening
****** Carlos Sainz jr. kon geen tyd aanteken weens 'n ongeluk in K2.

## Wedren 
### Renuitslag 
 Pierre Gasly ontvang 'n ekstra punt vir die vinnigste rondte tydens die wedren.
***1** Sebastian Vettel is gediskwalifiseer omdat daar te min brandstof in sy motor se tenk was om 'n brandstofmonster te neem na die wedren.

## Puntestand na die Grand Prix 
### Renjaers 
### Vervaardigers 
## Verwysings
Bianca Buitendag

duimnael|Bianca Buitendag in 2013.
**Bianca Buitendag** (9 November 1993) is 'n Suid-Afrikaanse professionele branderplankryer. Sy het Suid-Afrika verteenwoordig by die Olimpiese Somerspele 2020, waar sy 'n silwer medalje gewen het in die kortbordkompetisie vir vroue.

## Lewe 
Buitendag is in George, Wes-Kaap, gedurende 1993 gebore. Sy het grootgeword naby die strand van Valsbaai buite Kaapstad. Met haar pa se aanmoediging het sy op agtjarige ouderdom saam met haar twee broers leer branderplank ry. Toe sy twaalf was, verhuis haar gesin na die Suid-Kaap streek. 

Sy het 'n graad in rekeningkunde en finansies behaal aan die  Northeastern-universiteit, VSA.

In 2015 is haar pa, Collin Buitendag, oorlede. Sy het desnieteenstaande haar beste in haar loopbaan geëindig as vierde beste in die wêreld, volgens die World Surf League se ranglys. Die jaar daarna was sy 12de in die wêreld.

## Hoogtepunte in haar branderplanry-loopbaan
*2013 8ste posisie WSL
*2013 3de Colgate Plax Girl's Rio Pro - Brasilië
*2014 7de posisie WSL
*2014 3rd Target Women's Maui Pro - Hawaii
*2014 2de Roxy Pro Gold Coast - Australië
*2015 4de posisie WSL
*2015 2nd Swatch Women's Pro - Kalifornië
*2015 3rd Van's US Open of Surfing - Kalifornië
*2015 2de Fidji Women's Pro - Fidji
*2015 2de IO Rio Women's Pro - Brasilië
*2016 12de posisie WSL
*2017 17de posisie WSL
*2018 3de Corona J Bay - Afrika
*2019 44ste posisie WSL
*2021 2de Olimpiese Somerspele 2020 

## Verwysings
## Eksterne Skakels links
*Profile in World Surf League
*Personal Site
*Surfer Girls - Bianca Buitendag

## Notas
Minecraft

250px|regs|duimnael|Minecraft weergawe 1.05.
**Minecraft** is 'n gewilde Sweedse sandput-oorlewingsvideospeletjie. Dit is in 2009 deur Mojang Studios geskep. Die spel is tans beskikbaar en opgedateer op Windows, Mac, Linux, iOS, Android, Xbox 360, Xbox One, Xbox Series X, PlayStation3, PlayStation4, PlayStation5, PlayStation Vita, Wii U, New Nintendo 3DS, Nintendo Switch en op sekere virtuele werklikheid headset-handelsmerke.

## Geskiedenis 
Minecraft is die eerste keer deur Markus "Notch" Persson en Jens "Jeb" Bergensten geskep in 2009. Destyds was die spel nog net in alfa-modus, maar in 2011 is dit amptelik vrygestel. In 2014 het Notch die spel vir $2.5 miljard aan Microsoft verkoop en die huidige leier van Mojang, die maatskappy wat Minecraft vervaardig, is Jeb.
Reza Shah Museum

Die **Reza Shah Museum** in Johannesburg is gewy aan die geskiedenis en kultuur van Iran.

## Geskiedenis
Reza Pahlavi (16 Maart 1878 – 26 Julie 1944) was van 15 Desember 1925 tot 16 September 1941 die sjah van Persië. Omdat hy in die Tweede Wêreldoorlog sterk Nazigesind was, is hy deur die Britse en Russiese besettingsmagte van sy land gedwing om te abdikeer en is daarna verban. Vanaf 1942 tot sy dood het hy met sy vrou en ses van sy sewe seuns in ‘n huis in die Kaaps-Hollandse boustyl by Younglaan 41, Mountain View in Houghton gewoon.

## Museum
In 1970 het die Suid-Afrikaanse regering, die firma Sasol en die ambassade van Iran saamgespan en Reza Pahlavi se huis as ‘n Persiese kuns- en kultuurmuseum ingeruim. Antieke en moderne Iranese kuns is te besigtig; soos Persiese matte, muurbehangsels, keramiek, fyn skilderwerk met naalde op borde en been en fyn inlegwerk (khatam) in been, ivoor en perlemoen. ‘n Biblioteek bestaande uit boeke oor alle aspekte rakende Iran is vir navorsers toeganklik. Enkele meubelstukke gebruik deur die sjah is nog in die huis te sien. In sekere kamers hang daar besondere kandelare.

## Standbeeld
In 1976 het die sjah se dogter ‘n standbeeld in brons van haar pa voor die museum onthul. Die beeld het egter in 1979 spoorloos verdwyn.

## Bibliografie
*Standard Encyclopaedia of Southern Africa, deel 9. Kaapstad: Nasou, 1973. 
*theheritageportal.co.za
Aai Aai die Witborskraai

**Aai Aai die Witborskraai** is 'n tradisionele Afrikaanse liedjie.

## Lirieke 
Aai, aai, die Witborskraai!
Hiervandaan na Mosselbaai
Hoog gevlieg en laag geswaai
By die groot see omgedraai

Raai, raai, Janpiet Kepaai
Het sy rietgeweer gelaai
Tier gaan skiet by Mosselbaai
Nooit nie weer daar omgedraai

Fooi, fooi, Stefaans du Toit
Het gaan kuier by 'n nooi
Met sy rietperd in die baai
Daadlik weer daar omgedraai

Aai, aai, die Witborskraai!
Hiervandaan na Mosselbaai
Hoog gevlieg en laag geswaai
By die groot see omgedraai

Raai, raai, Janpiet Kepaai
Het sy rietgeweer gelaai
Tier gaan skiet by Mosselbaai
Nooit nie weer daar omgedraai

Fooi, fooi, Stefaans du Toit
Het gaan kuier by 'n nooi
Met sy rietperd in die baai
Daadlik weer daar omgedraai

## Eksterne skakels 
* https://www.youtube.com/watch?v=x9apVpVnl1E
Disa nubigena

***Disa nubigena*** is 'n meerjarige plant en geofiet wat tot die genus *Disa* behoort en is deel van die fynbos. Die plant is endemies aan die Wes-Kaap en kom vanaf die Kaapse Skiereiland tot by die Hexrivierberge, naby Worcester, op hoogtes van 1 000 tot 1 800 m voor. Daar is net twee subpopulasies waarvan een op Tafelberg is. Die subpopulasie het nie geblom na twee brande wat hier voorgekom het nie, die rede is onbekend. Die plant was eers in 1997 ontdek na 'n veldbrand tot vier plante gevind is. Na die brande van die 2000's en 2009 was daar egter geen plante gevind nie. 

In 2008 is een plant gevind in die Hexrivierberge op 'n hoë hoogte in 'n ontoeganklike gedeelte van die berg. Daar is waarskynlik meer plante in ander ontoeganklike gedeeltes van die berge.

Die plant word as seldsaam beskou.

## Bronne 
* REDLIST Sanbi
* Plants of the World Online
Disa spathulata

Die **Oupa-Met-Sy-Pyp** (*Disa spathulata*) is 'n meerjarige plant en geofiet wat tot die genus *Disa* behoort en deel is van die fynbos en renosterveld. Die plant is endemies aan die Noord-Kaap en die Wes-Kaap. Dit kom van Nieuwoudtville, suidwaarts tot by Bredasdorp en ooswaarts tot by Touwsrivier voor. Graanverbouing het groot gedeeltes van die plant se habitat oorgeneem veral by Caledon, Worcester, Tulbagh, Ceres en Piketberg. Die oorblywende plante groei tussen geploegde lande, boorde en op padskouers. Die presiese stand van die spesie is tans onbekend en sal eers bepaal kan word na 'n omvattende ondersoek.

Daar is twee subspesies:
* *Disa spathulata subsp. spathulata*
* *Disa spathulata subsp. tripartita* (Lindl.) H.P.Linder

## Galery 

Disa spathulata subsp. spathulata 1DS-II 3-5609.jpg
Disa spathulata subsp. spathulata 1DS-II 3-5608.jpg
Disa spathulata subsp. spathulata 1DS-II 3-5632.jpg

## Bronne 
* REDLIST Sanbi
* Plants of the World Online
Disa scullyi

***Disa scullyi*** is 'n meerjarige plant en geofiet wat tot die genus *Disa* behoort. Die plant is endemies aan KwaZulu-Natal en die Oos-Kaap waar dit voorkom vanaf die KwaZulu-Natal Middeland rondom Estcourt, suidwaarts deur KwaZulu-Natal en die voorheuwels van die Oos-Kaapse Drakensberge tot by die Amatholeberge naby Hogsback. Die spesie se getalle het tussen 60 en 70% afgeneem die afgelope 30 jaar as gevolg van die drooglegging van moerasagtige gebiede waar die plant groei. In sommige plekke is oorbeweiding en vertrapping deur vee ook 'n oorsaak vir die afname van die spesie. Op ander plekke is indringerplante ook 'n probleem. Daar word beraam dat die totale populasie slegs 1500 plante groot is.

## Bronne 
* REDLIST Sanbi
* Plants of the World Online
ROC op die Olimpiese Somerspele 2020

Voor 'n besluit van die Wêreldagentskap teen Verbode Middels in Sport (Wada) in 2019 is verwag dat Rusland aan die Olimpiese Somerspele 2020 in Tokio sou deelneem, wat na tussen 23 Julie en 8 Augustus 2021 geskuif is weens die Covid-19-pandemie. Dit sou die sewende keer agtereenvolgens wees dat Rusland as 'n onafhanklike land aan die Somerspele deelneem, maar in plaas daarvan verteenwoordig sy atlete die **Russiese Olimpiese Komitee** en is hulle as sulks by die spele ingeskryf. Die Engelse akroniem **ROC** word in plaas van die land se naam gebruik. Die akroniem moet in alle gevalle gebruik word en nie die olimpiese komitee se volle naam nie.

Die besluit is geneem nadat Wada Rusland op 9 Desember 2019 vir vier jaar uit alle internasionale sport verban het, omdat bevind is data wat die Russiese Agentskap teen Dwelms in Sport (Rusada) verskaf het, deur die Russiese owerhede gemanipuleer is met die doel om atlete te beskerm wat betrokke was by 'n staatsgesteunde opkikkerprogram. 

## Aantal atlete
## Verwysings
Disa staerkeriana

***Disa staerkeriana*** is 'n meerjarige plant en geofiet wat tot die genus *Disa* behoort. Die plant is endemies aan Mpumalanga en kom op Berg Anderson voor waar daar slegs een populasie van ongeveer 30 plante voorkom, op hoogtes van 2160-2231 m. Die gebied word as 'n beskermde gebied bestuur deur die *Mpumalanga Departement van Landbou, landelike ontwikkeling, grond- en omgewingsake*. Die plant word as uiters seldsaam beskou.

## Bronne 
* REDLIST Sanbi
* Plants of the World Online
* Africa Orchids
Disa stairsii

***Disa stairsii*** is 'n meerjarige plant en geofiet wat tot die genus *Disa* behoort. Die plant is inheems aan Demokratiese Republiek die Kongo, Kenia, Republiek die Kongo, Rwanda, Tanzanië en Uganda.

## Bron 
* Plants of the World Online
SAS Galeshewe

'*SAS *Galeshewe''''' was 'n *Warrior*-klas aanvalsvaartuig van die Suid-Afrikaanse Vloot, opgestel as 'n kuspatrollievaartuig voordat dit in 2020 uit gebruik gestel is.

Die skip is in 1983 in gebruik geneem en is oorspronklik SAS *Hendrik Mentz* gedoop, na die minister van verdediging van die Suid-Afrikaanse Party, Hendrik Mentz. Sy naam is op 1 April 1997 hernoem. Hy is in 2012/2013 opgegradeer vir 'n rol as kuspatrollievaartuig.

Voor sy ontmanteling is die SAS *Galeshewe* gebruik vir teenseerowery patrollies in die Mosambiekkanaal aan die Indiese Oseaankus.

## Verwysings
Blou en Wit (Israeliese party)

**Blou en Wit** (Hebreeus: כָּחוֹל לָבָן‎ *Kaḥol Lavan*) is 'n liberale en midde-nasionalisties politieke alliansie in Israel. Dit word tans deur Benny Gantz gelei.

Die alliansie is in Februarie 2019 deur die Israeli Veerkragtigheidsparty, Telem en Yesh Atid gestig om in die verkiesing van April 2019 te staan om die destydse Israeli eerste minister Benjamin Netanyahu uit sy amp te verslaan. Blou en Wit definieer homself as 'n pluralistiese alliansie wat alle burgers ongeag hulle politieke en godsdienstige spektrum verteenwoordig. Die frase "blou en wit" verwys na die kleure van die Israeliese vlag en word in die volksmond gebruik om iets as tipies Israelies te beskryf.

Na die verkiesing in Maart 2020, is Benny Gantz, die leier van Blou en Wit, die taak opgelê om 'n nuwe regering te vorm nadat 61 Knesset-lede, 'n meerderheid, vir hom die groen lig gegee het om so te doen. Te midde van die COVID-19-pandemie, is Gantz gekies om as die tussentydse voorsitter van die Knesset te dien terwyl hy met Benjamin Netanyahu onderhandel het om 'n koalisieregering te vorm.

Die gevolg was 'n verbrokkeling van die Blou en Wit alliansie. Yesh Atid en Telem het op 29 Maart 2020 van die alliansie af weggebreek om 'n aparte faksie in die Knesset te vorm. Op 20 April is 'n koalisie-ooreenkoms met Likoed onderteken waarin Netanyahu eers as eerste minister sou dien, en Gantz, leier van Blou en Wit, vanaf Oktober 2021 as eerste minister sou dien, asook om die party ministeriële portefeuljes te gee, soos die minister van verdediging en minister van buitelandse sake.

Hierdie ooreenkoms is egter nooit bereik nie, want die koalisieregering het in Desember 2020 in duie gestort ná 'n groot begrotingsgeskil, wat tot nuwe verkiesings in Maart 2021 gelei het waarin Blou en Wit net agt setels kon wen.

## Verwysings
Disa tripetaloides

***Disa tripetaloides*** is 'n meerjarige plant en geofiet wat tot die genus *Disa* behoort en deel is van die fynbos. Die plant is endemies aan KwaZulu-Natal, die Oos-Kaap en die Wes-Kaap. Die spesie kom vanaf die Hottentots-Hollandberge tot by Port Shepstone in KwaZulu-Natal voor. Dit groei op die oewers van stroompies. Die plant blom van November tot Januarie.

## Galery 

Disa tripetaloides 1DS-II 1-C5230.jpg
Disa tripetaloides Orchi 003.jpg
Disa tripetaloides Orchi 004.jpg
Disa tripetaloides Orchi 008.jpg

## Bronne 
* REDLIST Sanbi
* Plants of the World Online
* John Manning. 2018. Field Guide to Fynbos, Struik Nature, 2018
Disa tysonii

***Disa tysonii*** is 'n meerjarige plant en geofiet wat tot die genus *Disa* behoort. Die plant is inheems aan KwaZulu-Natal, Lesotho en die Oos-Kaap. Die spesie kom by Underberg, Tsehlanyana-vallei in Lesotho, Hogsback, Dohnepiek en Port St Johns in die Indiese Oseaan kus gordel en grasvelde op hoogtes van 100 tot 3000 m voor. In die Hogsback gebied is bosbou aktiwiteite 'n bedreiging. Die plant word as seldsaam beskou.

## Bronne 
* REDLIST Sanbi
* Plants of the World Online
Disa tenella

***Disa tenella*** is 'n meerjarige plant en geofiet wat tot die genus *Disa* behoort en deel van die fynbos en renosterveld. Die plant is endemies aan die Wes-Kaap en kom vanaf Porterville tot by Malmesbury en Gordonsbaai voor. Dit is uitgestorwe op die die Kaapse Vlaktes. Die plant het 'n voorkomsgebied van 2105&nbsp;km2 waarin daar slegs drie tot vier subpopulasies oor is. Meer as 50% van die plantmonsters van voor 1950 is afkomstig van gebiede wat afgestaan is aan voorstedelike ontwikkeling. Die spesie se getalle is steeds aan die daal as gevolg van indringerplante en gewasverbouing.

Daar is twee subspesies:
* *Disa tenella subsp. pusilla* H.P.Linder
* *Disa tenella subsp. tenella*

## Bronne 
* REDLIST Sanbi
* Plants of the World Online
Disa venusta

***Disa venusta*** is 'n meerjarige plant en geofiet wat tot die genus *Disa* behoort en is deel van die fynbos. Die plant is endemies aan die Wes-Kaap en kom van die Kaapse Skiereiland tot by Bredasdorp voor, meestal onder 450 m bo seevlak. Die plant het 'n voorkomsgebied van 2920 km2. Die spesie se habitat verklein voortdurend as gevolg van kus ontwikkeling, indringerplante en 'n gebrek aan veldbrande.

## Bronne 
* REDLIST Sanbi
* Plants of the World Online
Disa versicolor

***Disa versicolor*** is 'n meerjarige plant en geofiet wat tot die genus *Disa* behoort. In Suid-Afrika is die plant inheems aan Gauteng, KwaZulu-Natal, Limpopo, Mpumalanga, Oos-Kaap en die Vrystaat. Buite Suid-Afrika is die plant inheems aan Angola, Eswatini, Lesotho, Mosambiek en Zimbabwe. 

## Bronne 
* REDLIST Sanbi
* Plants of the World Online
Disa vigilans

***Disa vigilans*** is 'n meerjarige plant en geofiet wat tot die genus *Disa* behoort. Die plant is endemies aan Mpumalanga en kom op die Drakensberg-eskarp by Lydenburg voor. Daar is net een populasie en die spesie het van sy habitat afgestaan aan die aanplant van plantasies. Die populasie is gefragmenteer en groei op die brandbane in die plantasies. Die totale populasie is minder as 250 plante.

## Bronne 
* REDLIST Sanbi
* Plants of the World Online
Pfizer

duimnael|regs|Die Pfizer logo
**Pfizer Inc.**  is 'n Amerikaanse multinasionale farmaseutiese en biotegnologiese korporasie. Die korporasie se hoofkwartier is by 42ste Straat, Manhattan, New York stad. Die onderneming is genoem na sy medestigter, Charles Pfizer (1824-1906).

Pfizer ontwikkel en vervaardig medisyne en entstowwe vir immunologie, onkologie, kardiologie, endokrinologie en neurologie. Die onderneming produseer bekende medisyne en produkte wat jaarliks ​​meer as $1 miljard se inkomste genereer. 

In 2020 het 50% van die onderneming se inkomste uit die Verenigde State, 8% elk uit China en Japan en 36% uit ander lande gekom.

Pfizer was 'n komponent van die Dow Jones Industrial Average se aandelemarkindeks van 2004 tot Augustus 2020.

## Geskiedenis 
### Vroeë geskiedenis 
Die Pfizer korporasie is in 1849 deur Charles Pfizer en Charles F. Erhart gestig, twee neefs wat die vorige jaar uit Ludwigsburg, Duitsland, na die Verenigde State geëmigreer het. Die onderneming vervaardig chemiese middels en het sy hoofkwartier in Bartlettstraat in Williamsburgh, New York, waar hulle 'n antiparasitiese middel genaamd santonien vervaardig. Dit was 'n onmiddellike sukses, hoewel dit die produksie van sitroensuur was wat tot Pfizer se groei in die 1880's gelei het. 

Pfizer het voortgegaan om eiendom in die omgewing aan te koop (nou die distrik Williamsburg van die stadsdeel Brooklyn) en sy laboratorium en fabriek uit te brei en kantore in Flushinglaan te behou tot in die 1960's. Die fabriek in Brooklyn sluit uiteindelik in 2009. Na die sukses van sitroensuur het Pfizer en Erhart hul hoofkwartier in die nabygeleë Clinton Hilldistrik gevestig. 

In 1881 verhuis Pfizer se administratiewe hoofkwartier na Maidenlaan 81 in Manhattan. Teen 1906 het verkope $3 miljoen oorskry. 

Die Eerste Wêreldoorlog het 'n tekort aan kalsiumsitraat veroorsaak, wat Pfizer uit Italië ingevoer het vir die vervaardiging van sitroensuur, en die onderneming het na 'n alternatiewe aanbod begin soek. Chemici van Pfizer het 'n swam wat suiker tot sitroensuur fermenteer bestudeer en hulle kon in 1919 die produksie van sitroensuur uit hierdie bron begin kommersialiseer. Gevolglik het die onderneming kundigheid in fermentasietegnologie ontwikkel. Hierdie vaardighede is tydens die Tweede Wêreldoorlog toegepas in die massaproduksie van penisillien, 'n antibiotikum, in reaksie op die behoefte om gewonde Geallieerde soldate te behandel.

## Verwysings
Disa virginalis

***Disa virginalis*** is 'n meerjarige plant en geofiet wat tot die genus *Disa* behoort en deel is van die fynbos. Die plant is endemies aan die Wes-Kaap en kom op die Piketberg, Limietberge en Groot-Winterhoekberge, op die suidelike rotshange, op hoogtes van 1000 m voor. Die plant word as seldsaam beskou.

## Bronnelys 
* REDLIST Sanbi
* Plants of the World Online
Disa welwitschii

***Disa welwitschii*** is 'n meerjarige plant en geofiet wat tot die genus *Disa* behoort. Die plant is inheems aan Angola, Burundi, Demokratiese Republiek die Kongo, Gaboen, Guinee, Ivoorkus, Kameroen, Kenia, Liberië, Malawi, Mosambiek, Nigerië, Uganda, Republiek die Kongo, Sentraal-Afrikaanse Republiek, Sierra Leone, Soedan, Tanzanië, Zambië en Zimbabwe. In Suid-Afrika kom die plant in Limpopo voor.

Daar is twee subspesies:
* *Disa welwitschii subsp. occultans* (Schltr.) H.P.Linder
* *Disa welwitschii subsp. welwitschii*

## Bronne 
* REDLIST Sanbi
* Plants of the World Online
Die Padda Wou Gaan Opsit

**Die Padda Wou Gaan Opsit** is 'n Afrikaanse liedjie. Die musiek is tradisioneel en gebaseer op die Engelse volksliedjie "Froggie Went A-Wooing". Die lirieke is in die 1960s deur Rosie van Tonder, voormalige eggenote van Groep Twee sanger, Gert van Tonder, geskryf.

## Lirieke 
Die padda wou gaan opsit met sy nooi in die vlei, haham

Die padda wou gaan opsit met sy nooi in die vlei, haham

Die padda wou gaan opsit met sy nooi in die vlei

Maar ‘n opsitkers kon hy nêrens kry

Haham, haham, haham

Hy vra toe 'n vuurvlieg om sy lig uit te huur, haham

Hy vra toe 'n vuurvlieg om sy lig uit te huur, haham

Hy vra toe 'n vuurvlieg om sy lig uit te huur

Die vuurvlieg sê ja, teen ‘n sent per uur

Haham, haham, haham

Die twee loop toe af na die nooi se huis, haham

Die twee loop toe af na die nooi se huis, haham

Die twee loop toe af na die nooi se huis

Die huis in die vlei van Mejuffrou Muis

Haham, haham, haham

Toe padda die vuurvlieg se lampie wou leen, haham

Toe padda die vuurvlieg se lampie wou leen, haham

Toe padda die vuurvlieg se lampie wou leen

Het hy hierdie onstellende nuus verneem

Haham, haham, haham

Vuurvlieg se lamp is aan sy stert vasgesweis, haham

Vuurvlieg se lamp is aan sy stert vasgesweis, haham

Vuurvlieg se lamp is aan sy stert vasgesweis

Hy sou moes opsit saam met padda en sy muis

Haham, haham, haham

Die padda het die vuurvlieg maar huistoe gestuur, haham

Die padda het die vuurvlieg maar huistoe gestuur, haham

Want ‘n opsitklig teen ‘n sent ‘n uur

En 'n luistervink daarby is gans te duur

Haham, haham, haham

Haham, haham, haham

Haham, haham, haham

## Eksterne skakels 
* https://www.youtube.com/watch?v=HeudA_L5fts
Vlag van die Azerbeidjanse SSR

Die **vlag van die Azerbeidjanse SSR** is die vlag wat die Azerbeidjanse SSR gebruik het tussen 1956 en 1991.

## Sien ook 
* Wapen van die Azerbeidjanse SSR
* Volkslied van die Azerbeidjanse SSR

## Verwysings 
## Eksterne skakels
Allergie

**Allergieë,** ook bekend as **allergiese siektes**, is 'n aantal toestande wat veroorsaak word deur 'n hipersensitiwiteit van die immuunstelsel vir tipies onskadelike stowwe in die omgewing. Hierdie siektes sluit hooikoors, voedselallergieë, atopiese dermatitis, allergiese asma en anafilakse in. Simptome kan rooi oë, jeukerige uitslag, nies, loopneus, kortasem en swelling insluit. Voedselonverdraagsaamhede en -vergiftiging is afsonderlike toestande. 

Algemene allergene sluit stuifmeel en sekere voedsel in. Metale en ander stowwe kan ook sulke simptome veroorsaak. Voedsel, inseksteke en medisyne is algemene oorsake van ernstige reaksies. Die reaksies se ontwikkeling is te wyte aan genetiese en omgewingsfaktore. Die onderliggende meganisme behels immuunglobulien E teenliggaampies (IgE), deel van die liggaam se immuunstelsel, wat aan 'n allergeen bind en dan aan 'n reseptor op masselle of basofiele waar dit die vrystelling van inflammatoriese stowwe soos histamien veroorsaak. Die diagnose is gewoonlik gebaseer op 'n persoon se mediese geskiedenis. Verdere toetsing van die vel of bloed kan in sekere gevalle nuttig wees. Positiewe toetse beteken egter nie noodwendig dat daar 'n beduidende allergie vir die betrokke stof is nie. 

Vroeë blootstelling aan moontlike allergene kan beskermend wees. Behandelings vir allergieë sluit in die vermyding van bekende allergene en die gebruik van medisyne soos steroïedes en antihistamien. Met ernstige reaksies word inspuitbare adrenalien (epinefrien) aanbeveel. Allergeenimmunoterapie, wat mense geleidelik aan groter en groter hoeveelhede van 'n allergeen blootstel, is nuttig vir sommige soorte allergieë, soos hooikoors en reaksies op insekbyte. Die gebruik daarvan met voedselallergieë is onduidelik. 

Allergieë kom algemeen voor. In die ontwikkelde wêreld word ongeveer 20% van mense geraak deur allergiese rinitis, ongeveer 6% van mense het ten minste een voedselallergie, en ongeveer 20% het op 'n stadium atopiese dermatitis gehad. Afhangend van die land het ongeveer 1–18% van mense asma. Anafilakse kom tussen 0,05–2% van mense voor. Die woord "allergie" is vir die eerste keer in 1906 deur Clemens von Pirquet gebruik.

## Verwysings
Die Lappop

**Die Lappop** is 'n Afrikaanse liedjie deur Betty Misheiker.

## Lirieke 
Iemand het 'n lappop op die ashoop weggegooi

Sy was gedaan en stukkend, verbleek en nie meer mooi nie

Op die ashoop hoor sy stemme praat en die verwelkom haar

Maar, o, ellende toe sy kyk, wat sien die lappop daar?

Net 'n vrot pampoen en 'n stukkende skoen

'n Grammefoonplaat en 'n kous sonder maat

Net 'n leë bottel bier, 'n verlepte angelier

'n Gelapte binneband en 'n ou koerant

Ag hoe droewig voel die lappop toe sy alleen daar lê

Want sy weet dat niemand ooit vir haar, vir lappop meer wil hê nie

'n Traan loop oor haar lappop wang, want dit begin te reën

En daar lê sy ou lappoppie, op die ashoop so alleen

Net 'n vrot pampoen en 'n stukkende skoen

'n Grammefoonplaat en 'n kous sonder maat

Net 'n leë bottel bier, 'n verlepte angelier

'n Gelapte binneband en 'n ou koerant

Ag nee wat sê die lappop, ek soek 'n ander oord

Wat sal die wêreld van my dink, want soort jy weet, soek soort

Ag almal wil vir lappop troos en soebat sy moet bly

Hulle sê dis die mooiste ashoop dié, wat 'n mens nog ooit kan kry

Net 'n vrot pampoen en 'n stukkende skoen

'n Grammefoonplaat en 'n kous sonder maat

Net 'n leë bottel bier, 'n verlepte angelier

'n Gelapte binneband en 'n ou koerant

Al die goeters op die ashoop hou gou vergadering

En besluit vir lappop te bekroon as die ashoop koningin

Van toe af bly die lappoppie so trots tevrede daar

En al haar onderdane bedien getrou vir haar

Ja die vrot pampoen en die stukkende skoen

Die grammefoonplaat en die kous sonder maat

Ja die leë bottel bier, die verlepte angelier

Die gelapte binneband en die ou koerant

## Eksterne skakels 
* https://www.youtube.com/watch?v=_Wbw93Zfu0w
Japie My Skapie

**Japie My Skapie** is 'n Afrikaanse liedjie.

## Lirieke 
Japie, my skapie, ek verlang na jou.
Japie, my skapie, ek verlang na jou.
Kalkoentjies trap al-so, al-so, al-so.
Kalkoentjies trap al-so, al-so, al-so.

In die wêreld is nie ene nie, ene nie, ene nie,
in die wêreld is nie ene nie, so als jy.
Wie het vir Sarie in die doringbos gegooi?
Wie het vir Sarie in die doringbos gegooi?

Daar's vuur in die bos, gooi sand op, gooi sand op.
Daar's vuur in die bos, gooi sand op: Een, twee, drie!

In die wêreld is nie ene nie, ene nie, ene nie,
in die wêreld is nie ene nie, so als jy.

## Eksterne skakels 
* https://www.youtube.com/watch?v=CqW8FVOvpG0
Almal Dra 'n Jas

'''Almal Dra 'n Jas''' is 'n tradisionele Afrikaanse liedjie.

## Lirieke 
Almal dra 'n jas
Almal dra 'n jas
'n Jas wat netjies pas
'n Jas wat netjies pas

Die leeu, die muis, buite of tuis
Vaal, bruin, bont of grys

Almal dra 'n jas
Almal dra 'n jas
'n Jas wat netjies pas
'n Jas wat netjies pas

Die skaap sê trots, myne's wol
Die van die vark is vol modder gerol
Almal dra 'n jas

Almal dra 'n jas
Almal dra 'n jas
'n Jas wat netjies pas
'n Jas wat netjies pas

Die kwagga is deftig in swart en wit
Bobbejaan se ou jas is al flenters gesit

Almal dra 'n jas
Almal dra 'n jas
'n Jas wat netjies pas
'n Jas wat netjies pas

Mooi knopies van rooi op die jas van kalkoen
Die slang s'n is net vir die somerseisoen
Almal dra 'n jas

Almal dra 'n jas
Almal dra 'n jas
'n Jas wat netjies pas
'n Jas wat netjies pas

Die ystervark is seker gek
Hy het sy jas met skerp penne bedek

Almal dra 'n jas
Almal dra 'n jas
'n Jas wat netjies pas
'n Jas wat netjies pas

Die eland, die buffel, die hond en die kat
Die koei en die kalf en die lekker patat

Almal dra 'n jas
Almal dra 'n jas

## Eksterne skakels 
* https://www.youtube.com/watch?v=eMdk41wuITI